জয়নুল আবেদীন (রাজনীতিবিদ)

জয়নুল আবেদীন (জন্ম: ২৭ জুলাই ১৯৫৩, পূর্ব হোসনাবাদ, মুলাদী, বরিশাল, বাংলাদেশ) একজন বাংলাদেশী সিনিয়র আইনজীবী, রাজনৈতিক নেতা এবং জাতীয় সংসদ সদস্য। তিনি বরিশাল–৩ (মুলাদী–বাবুগঞ্জ) আসনের নির্বাচিত সংসদ সদস্য। এছাড়া তিনি মুক্তিযুদ্ধের একজন সক্রিয় অংশগ্রহণকারী এবং ছাত্রজীবনে বাংলা ছাত্রলীগ-এর কেন্দ্রীয় সভাপতি ছিলেন। তিনি বরিশাল-৩ আসন থেকে ২০২৬ সালের ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দল (বিএনপি)-এর প্রার্থী হিসেবে সংসদ সদস্য নির্বাচিত হন।
থাম্ব|'''জয়নুল আবেদীন'''

## [https://www.barcouncil.gov.bd/members-of-the-council/ তথ্যসূত্র]
**প্রাথমিক জীবন ও পরিবার**

জয়নুল আবেদীন জন্মগ্রহণ করেন বরিশাল জেলার মুলাদী উপজেলার পূর্ব হোসনাবাদ গ্রামে এক সম্ভ্রান্ত মুসলিম পরিবারে। তার বাবার নাম দলিল উদ্দিন ও মায়ের নাম আমেনা বেগম। শৈশব থেকেই তিনি নৈতিকতা, শিক্ষানুরাগ এবং মানবিক মূল্যবোধে শিক্ষিত হন। গ্রামীণ পরিবেশ, নদীবেষ্টিত দক্ষিণাঞ্চলের জীবনধারা এবং কৃষিপ্রধান সমাজের বাস্তবতা তাঁর চিন্তাভাবনা ও সামাজিক দায়বদ্ধতার ভিত্তি তৈরি করে।

**শিক্ষাজীবন**

জয়নুল আবেদীনের প্রাথমিক ও মাধ্যমিক শিক্ষা স্থানীয় বিদ্যালয় থেকে সম্পন্ন হয়।

* **এস.এস.সি.**: ১৯৬৭, একে     স্কুল, বরিশাল     (বিজ্ঞান বিভাগ)
* **এইচ.এস.সি.**: ১৯৬৯,     বিজ্ঞান বিভাগ
* **বি.এ. (অনার্স)**: ১৯৭৪, রাষ্ট্রবিজ্ঞান, ঢাকা বিশ্ববিদ্যালয়
* **এম.এ.**:     রাষ্ট্রবিজ্ঞান, ১৯৭৫, ঢাকা     বিশ্ববিদ্যালয়
* **এল.এল.বি.**: ১৯৭৭,     ঢাকা বিশ্ববিদ্যালয়

শিক্ষাজীবনে তিনি রাষ্ট্রবিজ্ঞান ও আইন বিষয়ে গভীর একাডেমিক প্রস্তুতি লাভ করেন, যা পরবর্তীতে তাঁর রাজনৈতিক, সামাজিক ও পেশাগত জীবনের ভিত্তি হিসেবে কাজ করে।
----**ছাত্ররাজনীতি**

১৯৬৬ সাল থেকেই জয়নুল আবেদীন ছাত্র রাজনীতির সঙ্গে যুক্ত হন। শিক্ষার্থী অবস্থাতেই তিনি সংগঠন, গণআন্দোলন এবং শিক্ষার্থীদের ন্যায্য দাবি আদায়ের বিভিন্ন কর্মসূচিতে অংশগ্রহণ করেন।

১৯৭৪ সালে তিনি বাংলা ছাত্রলীগ-এর কেন্দ্রীয় সভাপতি নির্বাচিত হন। কেন্দ্রীয় সভাপতি হিসেবে তিনি শিক্ষার্থীদের অধিকার রক্ষা, শিক্ষাব্যবস্থার মানোন্নয়ন এবং গণতান্ত্রিক চেতনা জোরদারে গুরুত্বপূর্ণ ভূমিকা পালন করেন।
----**মহান মুক্তিযুদ্ধ**

১৯৭১ সালে বাংলাদেশের স্বাধীনতার জন্য মহান মুক্তিযুদ্ধে তিনি নবম সেক্টরে অংশগ্রহণ করেন। মুক্তিযুদ্ধের সময় তাঁর সাহস, দেশপ্রেম এবং দায়িত্ববোধ প্রকাশ পায়। এই অভিজ্ঞতা তাঁর রাজনৈতিক ও সামাজিক দৃষ্টিভঙ্গি শক্তিশালী করেছে।
----**আইন পেশা ও পেশাগত নেতৃত্ব**

১৯৭৭ সালে এল.এল.বি. ডিগ্রি অর্জনের পর ১৯৮০ সালে তিনি এডভোকেট হিসেবে তালিকাভুক্ত হন এবং আইন পেশায় যোগ দেন। ১৯৮৪ সালে তিনি বাংলাদেশ সুপ্রিম কোর্ট-এর হাইকোর্ট বিভাগে পেশাগত অনুমতি লাভ করেন এবং নব্বই দশকের মাঝামাঝি তিনি আপিল বিভাগের আইনজীবী হিসেবে তালিকাভুক্ত হোন।  ২০০৩ সালে তিনি বাংলাদেশ সুপ্রিম কোর্ট-এর সিনিয়র আইনজীবীর মর্যাদা অর্জন করেন। বর্তমানে তিনি দেশের সর্বোচ্চ পর্যায়ের সিনিয়র আইনজীবী হিসেবে পরিচিত।

তিনি বাংলাদেশ সুপ্রিম কোর্ট বার অ্যাসোসিয়েশন ও বাংলাদেশ বার কাউন্সিল এর নেতৃত্ব দিয়েছেন:

* ১৯৯১ সালে নির্বাচিত সহ-সম্পাদক, বাংলাদেশ     সুপ্রিম কোর্ট বার অ্যাসোসিয়েশন
* ১৯৯৭ সালে সাধারণ সম্পাদক, বাংলাদেশ সুপ্রিম     কোর্ট বার অ্যাসোসিয়েশন
* ২০১২,     ২০১৭ ও ২০১৮ সালে সভাপতি,     বাংলাদেশ সুপ্রিম কোর্ট বার অ্যাসোসিয়েশন
* ২০০৫ ও ২০২২ সালে নির্বাচিত সদস্য, বাংলাদেশ বার     কাউন্সিল
* বর্তমান ভাইস চেয়ারম্যান, বাংলাদেশ বার     কাউন্সিল

একজন দক্ষ, ন্যায়নিষ্ঠ ও মানবিক আইনজীবী হিসেবে তিনি সাধারণ মানুষ ও দরিদ্রদের আইনি সহায়তার পাশাপাশি রাজনৈতিক কর্মকাণ্ডে যুক্ত নেতা ও দলের পক্ষেও সক্রিয় ভূমিকা পালন করেছেন। গত ১৫ বছরের মধ্যে তিনি বাংলাদেশ জাতীয়তাবাদী দল-এর নেতা-কর্মীদের দুই লক্ষাধিক মামলায় আইনি সহায়তা প্রদান করেছেন।
----**সামাজিক ও মানবিক কর্মকাণ্ড**

আইন পেশার পাশাপাশি তিনি সামাজিক ও মানবিক কর্মকাণ্ডেও সক্রিয়। এর মধ্যে রয়েছে—

* দরিদ্র শিক্ষার্থীদের আর্থিক ও শিক্ষাসহায়তা     প্রদান
* স্থানীয় শিক্ষা ও স্বাস্থ্য প্রতিষ্ঠান উন্নয়ন
* প্রাকৃতিক দুর্যোগে ত্রাণ ও পুনর্বাসন কার্যক্রমে     নেতৃত্ব
* যুব ও নারীর ক্ষমতায়ন

----**রাজনৈতিক জীবন**

১৯৭৮ সালের শেষের দিকে জয়নুল আবেদীন শহীদ প্রেসিডেন্ট জিয়াউর রহমানের রাজনীতির সাথে সম্পৃক্ত হোন। তিনি দলের বিভিন্ন স্তরে দায়িত্ব পালন করেছেন:

* ১৯৭৯ সালে তিনি     শহীদ প্রেসিডেন্ট জিয়াউর রহমানের প্রতিষ্ঠিত রাজনৈতিক শিক্ষা ইন্সটিটিউট-এর     পরিচালক হিসেবে নিযুক্ত হোন এবং শহীদ প্রেসিডেন্ট জিয়াউর     রহমানের শাহাদতের আগ পর্যন্ত এই দায়িত্ব পালন করেন।
* ১৯৯১ বাংলাদেশ জাতীয়তাবাদী আইনজীবী ফোরামের প্রতিষ্ঠাতা     সদস্য।
* ২০০১ সালে বিএনপির কেন্দ্রীয় নির্বাচন পরিচালনা     কমিটির লিগাল সেলের আহবায়ক হিসেবে দায়িত্ব পালন করেন
* বাংলাদেশ জাতীয়তাবাদী দল- বিএনপি-এর কেন্দ্রীয় আইন সম্পাদক     হিসেবে দায়িত্ব পালন করেন
* বাংলাদেশ জাতীয়তাবাদী দল- বিএনপি-এর চেয়ারপারসনের উপদেষ্টা     হিসেবে দায়িত্ব পালন করেন
* বর্তমানে তিনি বাংলাদেশ জাতীয়তাবাদী দল-     বিএনপি-এর ভাইস চেয়ারম্যান

রাজনৈতিক জীবনে তিনি গণতান্ত্রিক প্রক্রিয়া, দলীয় নৈতিকতা এবং স্থানীয় জনগণের কল্যাণে নেতৃত্ব প্রদানে নিবেদিত।

**ব্যক্তিগত জীবন**

জয়নুল আবেদীন বিবাহিত এবং এক কন্যা সন্তানের জনক। তিনি নৈতিক ও সরলচরিত্রের অধিকারী এবং পরিবারের সদস্যদের শিক্ষা, নৈতিক বিকাশ এবং সমাজের উন্নয়নে গুরুত্ব প্রদান করেন। 

বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বরিশাল জেলার রাজনীতিবিদ